cyanic-selkie/wikianc huggingface dataset:
Star Wars: Episode II – Attack of the Clones
Plot
Anakin en Padmé reizgje nei de pleats fan Lars by de delsetting Anchorhead, dêr't se yn 'e kunde komme mei Cliegg Lars, Anakin syn styfheit, en mei syn styfbroer Owen, in foarsoan út Cliegg syn earste houlik, en dy syn faam Beru Whitesun. Cliegg fertelt dat Shmi likernôch in moanne lyn ûntfierd is troch in clan Tusken-kapers, in ras fan ksenofobyske bûtenierdske wêzens dat lânseigen is op Tatooine. Hy is mei in groep fan tritich minsklike boeren de woastyn yn gien, efter harren oan, mar se binne yn in mûklaach rûn. Der binne mar fjouwer fan harren libben weromkommen, ûnder wa Cliegg sels, dy't in skonk ferlern is. Hoewol't Cliegg en syn soan en oansteande skoandochter it Anakin besykje te ûntpraten, mei't Shmi nei alle wierskynlikheid al dea is, set Anakin lykme-allinne de woastyn yn om syn mem te sykjen.
Hja wurde lykwols rêden troch de hommelse ferskining fan Mace Windu mei in grut part fan 'e masters fan 'e Hege Jedi Ried en oare Jedi-ridders, ûnder wa Ki-Adi-Mundi, Plo Koon, Kit Fisto, Eeth Koth, Saesee Tiin, Even Piell, Shaak Ti, Luminara Unduli en Aayla Secura. Yn 'e striid dy't folget, rekket Windu deilis mei Jango Fett, dy't er mei de ljochtsabel ûnthalzet. De Jedi bringe de androïden fan 'e Hannelsfederaasje in slimme slach ta, mar lije dêrby swiere ferliezen en moatte op 't lêst belies jaan omreden fan 'e nûmerike oermacht fan 'e fijân. Dan ferskynt lykwols Yoda op it toaniel mei lâningsfiertugen wêryn't de earste pear hûnderttûzen kloansoldaten arrivearje dy't er op Kamino ophelle hat. De lieders fan 'e Konfederaasje fan Unôfhinklike Stelsels nimme de wyk. Aartshartoch Poggle de Mindere lûkt syn folk werom yn 'e katakomben fan Geonosis. Hy jout oan greve Dooku de blaudrukken oer foar in nij superwapen.
Wylst de kloansoldaten koarte metten meitsje mei it androïdeleger op Geonosis, besiket Dooku fan 'e planeet te ûntkommen. Obi-Wan en Anakin sjogge him op in glydmotor nei in hangaar gean en sette him efternei. Yn 'e hangaar ûntjout him in gefjocht mei de ljochtsabel, wêrby't Dooku Obi-Wan bûten gefjocht stelt en Anakin de rjochterhân ôfslacht. Ear't er harren lykwols deadzje kin, ferskynt Yoda wer, dy't sjen lit dat er net inkeld troch wiisheid de titel fan grutmaster fan 'e Jedi Oarder fertsjinne hat, mar ek troch syn feardichheid mei de ljochtsabel. Hy wurdt Dooku op in hier nei oermânsk, mar dy liedt him ôf troch de Krêft te brûken om in ûnbidich apparaat op 'e bewusteleaze Obi-Wan en Anakin falle te litten. Yoda fangt it ding op ear't se ferplettere wurde, mar Dooku wit ûnderwilens te ûntkommen.
Renate Groenewold
Renate Titzia Groenewold (Musselkanaal, 8 oktober 1976) is in earder Nederlânsk reedrydster.
Sportpark Skoatterwâld
thumb|right|350px|Sportpark Skoatterwâld Sportpark Skoatterwâld is in sportpark yn It Hearrenfean.
Nijbrêge
It doarp hat  ynwenners.
Humphrey Bennett
Humphrey Bennett (Londen, 1948 - Baarn, 28 febrewaris 2020) wie in byldzjend keunstner út Baarn. Hy joech ek kursussen, wêrûnder al jierren in workshop modeltekenjen yn de Jeugdherberch fan Skylge. In oplieding grafyske techniken folge er oan de N.E. London School of Art en tekentechniken oan de St. John Cass School of Art.
Godfryd de Wytsing
Greve fan Fryslân
Godfryd kaam nei Fryslân ta en tsjinne ûnder syn omke. Hy liet him bekeare ta it Kristlik leauwen en boaske yn 869 mei Gisela, de dochter fan Lotarius II. Yn 880 kaam Rorik te ferstjerren en waard opfolge troch Godfryd. Dy foel mei syn Wytsingeleger Flaanderen yn en oermastere Gint. Dêrwei sette hy ferskate plondertochten op tou en waard in grutte tal delsettingen ynnommen, lykas: Maastricht, Liol, Stavelot, Prüm, Keulen en Koblenz. Om in ein te meitsjen oan dy kriichstochten hie de Frankyske kening Karel de Grouwe in moeting mei Godfryd en joech him hiel Fryslân yn lien.
Strjitte fan Madoera
De strjitte hat de lytse eilannen: Kambing, Gili Radja, Gili Genteng en Ketapang.
Gewichtheffen op de Olympyske Simmerspullen 1960
De Olympyske Simmerspullen 1960, ek wol de XVIIe Olympiade neamd waarden yn 1960 hâlden yn Rome, de haadstêd fan Itaalje. It gewichtheffen waard hâlden by de Palazzetto dello sport.
Palazzetto dello sport
It Palazzetto dello sport waard boud yn 1959 foar de Olympyske Simmerspullen.
NHL Hegeskoalle
Ynstitúten
De NHL is ûnderferdield yn fjouwer ynstituten. Dizze ynstituten jouwe yn harren eigen ynstitút opliedings dy't nau mei-elkoar besibbe binne. Alle ynstituten hawwe in eigen direkteur: Dizze ynstituten binne wer opdield yn ferskate ôfdielings. Eltse ôfdieling hat ien of meardere opliedings (ôfhinklik fan de grutte fan de opliedings). Eltse ôfdieling hat in eigen ôfdielingshaad.
Underwiis
It ûnderwiis op de NHL is bot beropsrjochte. It ûnderwiis is yndividueel en kompetinsje rjochte. Alle opliedings biede de mooglikheid foar studinten om karren te meitsjen troch it Major – Minor systeem.
Basilique Sainte-Clotilde
De Basilique Sainte-Clotilde is in monumintale katolike parochytsjerke yn it 7e arrondissemint fan Parys. De tsjerke waard yn de jierren 1846-1857 boud troch de oarspronklik út Keulen ôfkomstige Franz Christian Gau en nei syn dea Théodore Ballu.
Megawati Soekarnoputri
thumb|Megawati Setiawati Soekarnoputri Diah Permata Megawati Setiawati Soekarnoputri (Jogjakarta, 23 jannewaris 1947) wie de fyfde presidint fan Yndoneezje fan 23 july 2001 oant 20 oktober 2004. By de ferkiezings fan 2004 waard hja ferslein troch Susilo Bambang Yudhoyono. Earder wie hja ficepresidint ûnder presidint Abdurrahman Wahid (Gus Dur) yn it tiidrek 1999-2001.
Mûljearring
Status
Foar it Wâldfrysk wurdt it muljearjen sjoen as in dialektysk ferskynsel. Troch 'wa'-sizzers wurdt it sjoen as in ferkearde útspraak fan it Frysk. It wurdt dan ornaris sjoen as in net-Fryske ynfloed, dy't gjin geef Frysk is.
Sry Lanka
Skiednis
Stadichoan migrearren de Tamyls fan it suden fan Yndia út nei it noarden fan it eilân. Yn de 11e iuw stiften sy in keninkryk mei Jaffna as haadstêd. De relaasjes tusken beide befolkingskloften (Singalezen en Tamyls) wienen kompleks, betiden freedsum en oarlochssuchtich. Yn de rin fan iuwen slagge it de Tamyls lang om let de Singalezen nei it suden fan it eilân te driuwen.
Christopher Cockerell
Cockerell syn wurkpaad begûn 1935 by it bedriuw fan Marconi, Wireless Telegraph Company. Dêr krige er 36 patinten tawiisd. Yn de Twadde Wrâldoarloch wurkte er oan it radar-systeem.
Fjildparlemoerflinter
Foarkommen
Op de reade list stiet de flinter as slim bedrige.
Flinter.
De wjuklingte is likernôch 16 oant 21 mm. De boppekant fan de wjukken is by de mantsjes oranje brún. It wyfke hat mear plakken op de wjukken. De ûnderkant fan de wjukken binne krêmkleurich mei oranje streken en swarte plakken.
Rûp
De aaikes wurde yn groepkes troch it wyfke ôfset. Sy docht dat op in lytse weardplant, lizzend ûnder in blêd. De rûp oerwinteret as in healwaaks rûp. Se oerwinterje yn groepkes yn speazelnesten. It ferpopkjen fynt plak yn de dichte fegetaasje.
De rûp fret fan de smelle weegbree.
Helleren oan de Jøssingfjord
Helleren oan de Jøssingfjord is in monumint yn Jøssingfjord yn de gemeente Sokndal yn Rogaland. Hjir binne archeologyske spoaren fan delsettings sûnt de Stientiid. It monumint sit ûnder de rots Helleren dy't foarme wurdt troch in fier ústekkende berch oan de útein fan de Jøssingfjord. Mei in lingte fan 60 meter is dit ien fan de grutste yn syn soart yn Noarwegen. Der hawwe ferskate huzen ûnder dizze rots stien, mar hjoed de dei binne der noch mar twa houten huzen oer. De gebouwen datearje út de 19e iuw, mar parten fan de gebouwen binne folle âlder. Nei alle gedachten hat der fan de 16e iuw ôf permaninte bewenning ûnder Helleren west.
Gemalen yn Fryslân
De gemalen yn Fryslân soargje foar it ôffieren fan wetter om it polderpeil yn de Fryske boezem te regeljen. Der binne in pear hûndert gemalen.
Charaxes
thumb|upright 2.0|Charaxes varanes De Charaxes binne in skaai yn de famylje fan de Charaxinae.
Martial fan Limoges
Ferearing
Yn de lette midsiuwen ûnstie it ek tsjintwurdich noch libbene gebrûk om de reliken fan Martial ienris yn de sân jier troch de strjitten fan Limoges te dragen.
Steeldrum
In steeldrum wurdt makke fan in 55-gallon oaljefêt. De steeldrum wurdt rekkene ta de idiofoanen. De steeldrum is in chromatysk stimd slachynstrumint. Der besteane tsjintwurdich ek diatonysk stimde steeldrums.
San Diego
Demografy
De befolkingsûntwikkeling fan San Diego is yn 'e tweintichste iuw hiel hurd gien. Yn 1850 hie de 'stêd' noch mar 500 ynwenners, yn 1900 wiene dat krapoan 18.000. Tsjin 1950 wie dat oanwoeksen ta 334.000, en yn 2000 ta 1,2 miljoen. Wat de etnyske opbou fan 'e befolking oangiet, dy wie neffens gegevens fan 'e folkstelling fan 2010 doe sa: 30,1% blanken; 28,8% Latino's (wêrûnder 24,9% Meksikanen); 15,9% Aziaten (wêrûnder 5,9% Filipinen, 2,7% Sinezen en 2,5% Fjetnamezen); 6,7% swarten; 0,6% Yndianen; 17,9% oaren of fan mingd etnysk komôf. Mei fanwegen it mylde klimaat hie San Diego yn 2012 de op twa nei grutste populaasje dakleazen fan 'e Feriene Steaten.
Galysje (East-Europa)
Skiednis
Sûnt de iere midsiuwen waard it gebiet bewenne troch eastlike Slaven. Yn 'e 12e iuw stiften de Rjoerikiden it foarstedom Galysje. Dat foarstedom fusearre tsjin it ein fan dy iuw mei it oanbuorjende foarstedom Wolhynje ta it keninkryk Galysje-Wolhynje. Om't de kearn fan it gebiet oarspronklik ûnderdiel wie fan 'e Rûs wurdt dat diel ek wol Read-Ruslân neamd.
Frânske Eastyndyske Kompanjy
In stikmannich lytsere Frânske koloanjen yn Aazje, benammen dy oan de Yndiaaske en Súd-Sineeske kust, ferienigen har yn de Uny fan Yndosina, letter foarmen dy gebieten de lannen Kambodja, Laos en Fietnam.
Taiwan
Lânskip
thumb|left|200px|Lânskip op Taiwan. Taiwan wurdt karakterisearre troch it ferskil tusken it eastlike twa-tredde part, foar it meastepart besteande út bergen dy't yn fiif rigen fan it noarden nei it suden fan it eilân rinne, en de flakke sêft gloaiende greiden yn it westen, dêr't it grutste part fan de befolking wennet.
Biesbrêge
De biesbrêge waard mear as ien kear ynset troch Freark Hindrik fan Oranje-Nassau, ûnder oare by it Belis fan De Bosk yn 1629 en it Belis fan Hulst yn 1645. Ek by it Belis fan Coevorden yn 1672 troch de biskop fan Münster, Bernhard von Galen waard de biesbrêge brûkt.
Roarik
Komôf
Roarik waard om 810 hinne berne yn Jutlân, (Denemarken) as soan fan kening Anulo fan it skaai Haithabu. Hy hie in broer dy Harald hiet en sy wiene neven fan Harald I, greve fan Riustringen.
Greve fan Fryslân
Doe't ek de Friezen tsjin de hearskippij fan Roarik yn opstân kamen (864), moast hy tydlik Fryslân ferlitte. Mar Roarik socht tanadering by de Frankyske keningen Karel de Keale en Loadewyk de Dútser en waard yn 870 fan beiden in fazal en krige dêrtroch syn Fryske lien werom. Hy bekearde him ta it kristendom en kaam te ferstjerren yn 880. Hy waard opfolge troch Godfried, de soan fan Harald.
Rein Jonker
Reedriden
Jonker wie yn 'e jierren '80 in grutte kânshawwer op it winnen fan de Alvestêdetocht. Sûnt 1963 wie der lykwols gjin tocht mear ferriden. Doe't in soad yn de kâlde winter fan 1985 op 'e nij de hoop op in Alvestêdetocht opjoegen, reizge Jonker op 18 febrewaris 1985 mei 200 oare reedriders nei Poalen om dêr de alternative Alvestêdetocht te riden. Deselde jûns waard troch Jan Sipkema oankundige dat de Alvestêdetocht dochs ferriden wurde soe. Omdat de bussen ûnderwilens yn it noch kommunistyske Poalen oankommen wiene, wie it yn earste ynstânsje dreech om de reedriders dêr op de hichte te bringen fan it nijs en yn twadde ynstânsje om de bussjauffeurs sa fier te krijen om te kearen. Uteinlik gie der ien bus werom mei alle riders dy't de echte Alvestêdetocht ride woene. Nettsjinsteande de matige tarieding en wurgens fanwegen de busreis waard Jonker 15e yn de Alvestêdetocht fan 1985. Syn hoop op in twadde kâns waard it jier dêrop al wierheid doe't op 26 febrewaris 1986 de Alvestêdetocht fan 1986 ferriden waard. Oant 30 km foar de finish ried Jonker noch tegearre mei de úteinlike winner Evert van Benthem. By Dokkum foel Jonker lykwols, wêrnei't in kameramotor fan de NOS oer Jonker hinne ried. Hy koe Van Benthem wer byhelje, mar moast him op wei nei Aldtsjerk dochs gean litte. Jonker kaam úteinlik as twadde oer de streek.
Syngroanswimmen op de Olympyske Simmerspullen 1996
200px|thumb|right|It Olympyske Swimbad fan Atlanta De Olympyske Simmerspullen 1996, ek wol de XXVIe Olympiade neamd, waarden yn 1996 hâlden yn de Amerikaanske stêd Atlanta. it syngroanswimmen waard hâlden yn it Georgia Tech Aquatic Centre. Allinne it team ûnderdiel stie op it programma tidens dizze Spullen.
Amersfoart
Amersfoart (Nederlânsk en offisjeel: Amersfoort; Utertsk-Alblasserwaardsk: Aomersfoort) is in stêd en gemeente yn de provinsje Utert.
19e iuw
De komst fan de spoarwegen yn 1863 makke de stêd wekker út har 19e-iuwske sliep. Amersfoart waard in drok knooppunt en is dat oant hjoeddedei bleaun. Om 1870 waard Amersfoart troch it regear keazen foar de útwreiding fan it leger, mei troch de sintrale lizzing oan spoarwegen en tichtby de Hollânske Wetterliny en heideterreinen, dy't as oefenterrein brûkt wurde koene (Vlasakkers, Leusderheide).
Definsje
Amersfoort wie nei ± 1860 - 1980 ien fan de wichtichste garnisoensstêden fan Nederlân. Yn 1939 sels de grutste. De groei kaam nei in regearingsbeslút om 1870 hinne om Amersfoort wegens syn sintrale lizzing, de Hollânske Wetterliny, de tichtby lizzende oefenterreinen (Vlasakkers, Leusderheide) en de lege grûnpriis út te wreidzjen mei kazernes, benammen fan de ynfantery en de kavalery. Yn totaal waarden der acht kazernes boud en krige de Keninklike Maresjesee der ek in fêstiging. Dêrneist ferriisden der nochris tsien militêre of semi-militêre ynstellingen (dêrûnder net begrepen Kamp Amersfoart). De militêre oanwêzichheid hie in grutte ynfloed op de groei fan de stêd en har ekonomyske ûntjouwing.
Lucy Lawless
Jonkheid en oplieding
Lawless waard yn 1968 berne yn 'e Nijseelânske metropoal Auckland, as de dochter fan Frank Ryan, in bankier en de boargemaster fan 'e dielgemeente Mount Albert, en dy syn frou Julie Haynes, in leararesse. Se wie de fyfde fan sân bern yn 'e húshâlding fan har âldelju, en se hat fiif bruorren en ien suster. Lawless is fan etnysk Iersk komôf; wylst se yn 2004 yn Ierlân wie foar opnamen, fertelde se yn in fraachpetear yn it tillefyzjeprogramma Ireland on Sunday dat har heite famylje út County Clare stammet, en dat har oerpake as feroardiele krimineel nei Nij-Seelân ta deportearre waard.
Siebren Dyk
Dr. Siebren Dyk (It Hearrenfean, 1953) is in Nederlânsk taalkundige. Hy studearre Nederlânsk yn Grins en Frysk yn Amsterdam.
Legeduerswâld
Eartiids foarme Legeduerswâld tegearre mei Hegeduerswâld Duerswâld. Dizze is letter splitst. It Legeduerswâld leit noardliker as Hegeduerswâlde. It Legeduerswâld hearde earst by Easterwâlde, it wurdt no ta Makkingea rekkene. Ien fan de pleatsen hjir wurdt De Boschplaats neamd. Efter dizze pleats leit in terrein fan in pear bunder yn de heide dat It Alde Kleaster neamd wurdt. Der leit in sleat mei in wâl omhinne. It wie ûnderferdield yn lytsere stikken dêr't ek in sleat en in wâl omhinne leinen. Om 1900 hinne waarden dêr sintels fûn. No stiet yn âlde stikken dat it ta de tsjerke fan Sint Odulfus yn Starum hearde dêr't yn de 12e iuw 24 kapellen by hearden. Dêrûnder foel ek Marcuesse of Machesse dêr't Makkingea mei bedoeld wêze kin.
De namme komt ek foar as Laagduurswoude, Leegduurswolde en Leeg Duirswoude. Leech hat hjir de betsjutting fan 'fierôf' of 'ûnbewenne'.
Goedendag (wapen)
Foarm en gebrûk
It wapen wie in dikke stôk fan sa’n oardel meter mei in diameter fan 10 cm, dy’t oan it útein grouwer útrûn en dêr in stielen punt hie. It wapen koe as slachwapen en as stekwapen tsjinje en wie stevich genôch om in harnaste ruter op te kearen. Yn de Goudenspoareslach waard in strider mei in goedendag neist ien mei in spear set. De spearfjochter besocht it hynder falle te litten en de man mei de goedendag stiek op de ruter yn (benammen yn de hals). Dy metoade foldie goed. Yn de 15e iuw wie it wapen âlderwetsk wurden en waard it net mear brûkt.
Lucy Lawless
Sjongkarriêre
Njonken har aktearwurk yn films en op it toaniel en de tillefyzje sette Lawless har sjongkarriêre fuort troch yn 2006 mei te dwaan oan it tillefyzjeprogramma Celebrity Duets, in kompetysje wêrby't se op it twadde plak einige. Se makke har konsertdebút yn The Roxy, yn Hollywood, op 13 jannewaris 2007, foar in útferkochte seal.
John Wick (franchise)
Ballerina
Ballerina is oar projekt dat yn it preproduksjestadium ferkeart. It is in spin-off-film dy't yn 'e wrâld fan John Wick spylje sil, mar net oer John Wick sels gean sil. De film waard al yn july 2017 oankundige. Yn oktober 2021 begûnen ûnderhannelings mei Ana de Armas oer har mooglike spyljen fan 'e titelrol.
CIOS
It Centraal Instituut Opleiding Sportleiders (CIOS) is in opliedingsynstitút dat troch in oantal MBU-skoallen oanbean wurdt. Sport en beweging is it wichtichste part fan de oplieding. De oprjochting fan it CIOS waard yn 1947 by wet regele; yn 1948 gie it earste CIOS iepen, yn Overveen. It CIOS kin tsjinje as foaroplieding op de ALO. De oplieding hat fiif festigings:
Dûsjanbe
Skiednis
Nei 1924 groeide it ynwennertal flink. Yn 1925 wienen der noch 6000 ynwenners, yn 1939 wiene dat 83.000 en by de fal fan de Sovjet-Uny wennen der sa'n 300.000 minsken yn de stêd. Yn de tiid fan de Sovjet-Uny bestie in grut part fan de befolking fan Dûsjanbe út Russen. Sûnt de ûnôfhinklikheid fan Tadzjikistan en de dêrnei folgjende boargerkriich binne de measte Russen ôfset en hat der in ynstream fan Tadzjiken út oare parten fan it lân west.
Hielke van der Heide
Hielke van der Heide (Bitgummole, 4 maart 1919 – Kamp Vught, 6 septimber 1944) wie in Nederlânske maresjesee en fersetsstrider yn de Twadde Wrâldkriich. Hy moast ûnderdûke om't er wegere joaden te arrestearjen. Van der Heide siet efter de likwidaasje fan de "foute" plysje Derk Klavers.
Kabbeljau
Foarkommen
It fleis fan de kabbeljau is fyn fan smaak en hat in losse struktuer. De fisk wurdt faak filearre, ek de lever fan de kabbeljau is tige smaakryk. Yn de simmermoannen sitte de saneamme luzen op de lever en dan sit der gjin goeie smaak oan.
Reahel (De Fryske Marren)
Yn de Twadde Wrâldkriich wie yn Reahel in tuskenstasjon foar de ôffier fan joaden. Letter is it as tuskenstasjon brûkt foar de opfang fan Molukkers. De lokale befolking neamde it kamp nei de oarloch it Ambonezekamp.
Grutte of Sint-Gertrudistsjerke
thumb|De toer fan de Gertrudistsjerke yn 2007
Piet Broos
Libben en wurk
Piet Broos skreau en tekene foar alderlei periodiken bydragen: ferskes, ferhalen, strips, nifelrubriken en cartoons. Hy wurke foar jongereinblêden as Het weekblaadje voor de Roomsche jeugd, De Engelbewaarder, Sjors, Grabbelton, Het Kinder-Kompas, Kleuterblaadje, Taptoe en wie haadredakteur fan Onze Krant. Op de achterside fan Okki ferskynde tusken 1956 en 1965 it stripferhaal Ali Baba. Ek levere er regelmjittich bydragen foar de jeugdsiden fan wykblêden, Katholieke Illustratie en Beatrijs, in wykblêd foar froulju, en de deiblêden Helmondse Courant en De Tijd. Yn de Maas- en Roerbode ferskynde yn 1946–1947 syn populêre strip De avonturen van Jan Pierewiet, dy't ek yn boekfoarm útjûn waard. Cartoons tekene er ûnder mear foar De Humorist (1933–1935), De Opmarsch (1935–1937), Katholieke Illustratie (1955–1959) en de Volkskrant (1961–1963).
Bibliografy
Sels skreaun:
Reichenbachwetterfal
Geografy
De totale hichte fan 'e Reichenbachwetterfal bedraacht 290 m, mar de wetterfal bestiet út sân triemmen en it wetter falt dus net yn ien kear safier omleech. De grutste triem is de boppeste, de saneamde Grutte Reichenbachwetterfal, dy't 110 m heech is. Dy is dêrmei ien fan 'e heechste wetterfallen yn 'e Alpen en heart ta de fjirtich heechsten yn Switserlân. Tsjintwurdich wurdt de Reichenbachwetterfal yn beskate dielen fan it jier brûkt foar it opwekjen fan hydo-elektrisiteit, wat it wetterfolume fan 'e wetterfal lytser makket.
Gerrit Jacob Boekenoogen
thumb|Gerrit Jacob Boekenoogen Gerrit Jacob Boekenoogen (Wormerveer, 18 april 1868 – Leien, 26 augustus 1930) wie in taalkundige dy't in Saansk wurdboek it ljocht sjen liet.
Boekenoogen wie in soan fan in keapman. Nei de legere skoalle en it gymnasium studearre Boekenoogen Nederlânske taal en letterkunde oan de Universiteit fan Amsterdam. Doe't er healwei de stúdzje wie, gie syn learmaster J. Verdam nei de Universiteit Leien. Boekenoogen folge him nei Leien en studearre dêr 1893 ôf. Hy wijde him dêr oan syn proefskrift, en promovearre yn 1896 cum laude op in dissertaasje mei de titel ''De Zaansche volkstaal. Bijdrage tot de kennis van den woordenschat in Noord-Holland''; yn 1897 ferskynde in hannelsedysje fan it proefskrift.
Boekenoogen bleau frijfeint. Hy stoar mei 62 jier yn Leien en waard op it Leienske begraafplak Rhijnhof te hôf brocht.
Fan De Zaansche volkstaal ferskynde 2004 de tredde folslein fannijs hifke printinge, oanfolle en bewurke troch Klaas Woudt.
Obe Postma
Libben en wurk
Hy stoar op syn 95ste yn in sikehûs te Ljouwert en leit begroeven op it tsjerkhôf fan Koarnwert. Op syn sark stiet: "Dichter fan it Fryske lân".
Patriotten
Frjentsjer
De striid waard no fûlder. Fan Beyma stelde om 'e nocht foar de neileving fan it reglemint reformatwaar fan 1748 te ûndersykjen. De Steaten ferbeanen alle rekwesten, frijkorpsen mochten gjin lotterij hâlde om oan jild te kommen, har net ûnderling ferbine en gjin politike partij steune. Oer dit Bloedplakkaat kaam de útbarsting pas letter yn Frjentsjer. In soad professors en studinten wienen dêr lid fan it frijkorps of boargersoasjeteit. Fan de lêste wie rektor magnifikus, Johan Valckenaer presidint. Doe't de Steaten oan professors en studinten ferbeanen hjiroan mei te dwaan (12 maaie 1787) drige de hegeskoalle leechrinne te sillen. De Steaten ferbeanen ynfier fan wapens, benammen om it Frjentsjerter 'definsjewezen' - yn konflikt mei Harns - dwers te sitten (25 maaie 1787). Ek oer oare foarfallen yn oare gewesten stienen de partijen faak skerp tsjinoer elkoar.
Polyura
De Poyura binne in skaai yn de famylje fan de Charaxinae.
Bears (fisk)
De bears (yn it Latyn Perca fluviatilis) út de fiskefamylje "Echte bearsen" (Perciae) is in fisk dy't yn de Benelúks ynhiemsk foarkomt. De bears kin oant 50 sm lang en 3 kilo swier wurde. Ek kin er 16 jier âld wurde. Besibben fan dizze soarte binne ûnder oare de snoekbears en de poask.
Sulveren Skries
It giet om aktiviteiten dy't yn dat jier begûn binne of dien binne en boppedat in foarbyldfunksje hawwe, of fernijend en effektyf binne. Projekten, persoanen of organisaasjes kinne nominearre wurde. De Sulveren Skries is in inisjatyf fan it Gearwurkingsferbân Agrarysk Natoer- en Lânskipsbehear (SANL). It SANL is in gearwurkingsferbân fan de provinsje Fryslân, Lânskipsbehear Fryslân, it BFVW, Steatsboskbehear, Natoermonuminten, It Fryske Gea, BoerenNatoer, LTO-noard en Tsjinst Lanlik Gebiet.
Johannes Galenus van Sytzama
thumb|De Rinsmastate: bertehûs fan Sytzama thumb|100px|left|Wapen fan Sytzama Johannes Galenus baron van Sytzama (Driezum, 2 augustus 1767 - Ljouwert, 13 desimber 1839) wie in Fryske kavalery-offisier en politikus.
Neidat it formearjen fan it rezjimint op 18 july 1814 syn beslach krigen hie, krige Fan Sytzama in oare taak: hy waard kommandant fan it garnizoen yn Ljouwert. Letter dat jier, op 2 septimber 1814 waard hy beneamd ta Provinsjaal Kommandant yn Fryslân en yn 1825 waard hy promovearre ta generaal-majoar. Yn 1839 gie hy as luitenant-generaal mei pinsjoen. Foar syn fertsjinsten waard hy ûnderskieden, hy waard beneamd ta Ridder yn de Oarder fan de Nederlânske Liuw.
Symmetry
It tsjinoerstelde fan symmetry is de asymmetry.
Symboal
It wurd ‘symboal’ hat syn oarsprong yn yt Gryekse selsstannige namwurd ‘symbolon’ of ‘sumbolon’, dat teken, kenteken of werkenningsteken betjut, en it tiidwurd ‘symbaloo’, dat moetje, gearbringe of fergelykje betsjut.
Hûstekens en merktekens
Heraldyske wapens binne in kultivearre foarm fan hûsmerken. De heraldyk, dy't dizze (famylje)wapens beskriuwt, hat in hiel eigen set fan symboalen.
Religieuze symboalen
In teken hat altyd mar ien betsjutting, in symboal meardere betsjuttings. In symboal jout te tinken oer de haadsaken fan it libben.
James Kennedy (histoarikus)
James Kennedy (Orange City (Iowa), 2 septimber 1963) is in Amerikaansk histoarikus fan mingd Ulstersk en Nederlânsk etnysk komôf. Hy wennet sûnt 2003 yn Nederlân, it heitelân fan syn mem. Kennedy hat ferskate perfestersposten en oare amten yn it heger ûnderwiis beklaaid. Hy beskôget himsels as in kristen, en besjocht de skiednis fan dy eftergrûn út.
Karriêre
Kennedy begûn syn karriêre as dosint skiednis oan 'e Universiteit fan Iowa, dêr't er yn dy funksje fan 1987 oant 1990 en nochris fan 1993 oant 1995 wurksum wie. Tuskentroch joech er fan 1990 oant 1991 les oan it Noardwestlik Kolleezje yn syn berteplak Orange City. Letter wie Kennedy fan 1994 oant 1996 adviseur foar in projekt oer Afro-Amerikaanske godstsjinst op it Amherst Kolleezje yn Amherst (Massachusetts), en fan 1995 oant 1997 wied er as dosint skiednis en ûndersiker ferbûn oan 'e Universiteit fan Valparaiso yn Valparaiso (Indiana). Neitiid wie Kennedy fan 1997 oant 2003 dosint Jeropeeske skiednis en ûndersyksmeiwurker oan it A.C. van Raalte Ynstitút fan it Hope Kolleezje yn Holland (Michigan). Yn 2003 fêstige er him yn Nederlân, doe't er oansteld waard as heechlearaar kontemporêne skiednis oan 'e Frije Universiteit yn Amsterdam. Yn 2007 waard er heechlearaar Nederlânske skiednis oan 'e Universiteit fan Amsterdam, as opfolger fan Piet de Rooy. Fan 2015 ôf wie Kennedy dekaan spesjalisearre yn 'e nei-oarlochske skiednis fan Nederlân oan it (Ingelsktalige) University College Utert. Njonken syn wurk yn it heger ûnderwiis skriuwt Kennedy ienris yn 'e fjirtjin dagen in kollumn yn 'e krante Trouw.
Michael (aartsingel)
Michael is de beskermhillige fan de wapendragers, en fanwege syn (waach)skeal ek dy fan de bakkers, de waachmasters, aptekers, artysten, bankiers, de stjerrenden, de winkellju, de paramedysken, de siken, de earmen, de swurdsmidden, de ruters, de soldaten, de plysjemannen, de huoddemakkers, de blik- en tinjitters, de weinmakkers, de radiomeganisy, de snijers, de glêzemakkers en de skilders.
Hy wurdt oanroppen foar in goeie dea en tsjin bliksem en tonger.
Ryster Feart
Skiednis
Letter waard de namme Schwartzenbergsleat feroare yn Ryster Feart. De namme Ryster Feart jildt sûnt 15 maart 2007 as de offisjele namme, as ferfanging foar de eardere offisjele namme Rijstervaart.
Jan Jansma
Oant syn tsiende jier wenne er op De Skâns, dat doe noch oan de Lauwerssee lei. Syn fassinaasje foar de natuer, de see, de eilannen en de kust en de feroaring fan de seizoenen hawwe him dêrnei nea wer loslitten. Underwerpen as kwelders, wetter en dunen komme dan ek faak foar yn syn wurken. De lêste jierren leit er him mear ta op it tema "Natuer yn de minsk" yn al syn ferskiningsfoarmen. It sintraal setten fan de minsk hat laat ta it meitsjen fan mear portretten.
Hy makket syn wurk meast mei oaljeferve op paniel en doek, mar ek akwarellen of kryt op papier.
De Dinnebeam
Ynhâld
As it maityd wurdt, en de beam ferkleure en ferwile is, wurdt er fan 'e souder helle en yn nei de tún tabrocht, dêr't er yn stikken kappe wurdt. Dan wurdt er as baarnhout opbrûkt yn 'e iepen hurd, en eltse plof dy't er makket yn it fjoer is yn wurklikheid in melankelike sucht.
Greefskip Bentheim
Lettere ûntwikkelings
De earste kreaasje fan it Greefskip Bentheim-Bentheim, dêr't de greven fan Bentheim yn 'e rjochte line regearren, duorre oant en mei 1530, doe't it slachte útstoar. Bentheim waard doe ferjûn oan Arnold II fan Bentheim-Steinfurt. Dyselde bekearde him yn 1544 ta it lutheranisme, wêrnei't er yn syn gebieten de Reformaasje begûn troch te fieren. Dat wie in tige stadich proses, en pas yn 1587 waarden yn Bentheim de earste lutherske predikanten oansteld. It jiers dêrop waard Bentheim-Bentheim formeel in protestantsk lân. Bentheim-Tecklenburg folge yn 1589 en Bentheim-Steinfurt yn 1591. Arnold III wreide yn 1562 Bentheim-Steinfurt út mei it Greefskip Limburch (yn Dútslân) en de hearlikheden Alpen, Linnep en Heppendorf, dy't er urf fan syn mem, Magdalena fan Nijenaar.
Yn 1613 rjochte Arnold Job fan Bentheim-Steinfurt de Hegere Tsjerkeried op, dy't de Herfoarme Tsjerke fan Bentheim yn alle trije dielgreefskippen fêstige moast. Doe't Arnold Job yn 1643 sûnder manlike opfolgers kaam te ferstjerren, waard it Greefskip Bentheim-Steinfurt wer ferparte yn Bentheim-Steinfurt en Bentheim-Bentheim. Ernst Willem fan Bentheim-Bentheim rekke yn 'e 1660-er jierren yn 'e besnijing fan Múnsterske prinsbiskop Bernard fan Galen, dy't him oerhelle om yn syn greefskip it roomsk-katolisisme wer yn te fieren. Dêrop namen de frou en bern fan Ernst Willem de wyk nei de Republyk fan 'e Feriene Nederlannen, dêr't de soannen tsjinst namen yn it Steatske leger.
Sherlock Holmes: A Game of Shadows
Untfangst
Op 'e webside Rotten Tomatoes, dy't resinsjes sammelet, hat Sherlock Holmes: A Game of Shadows in goedkarringspersintaazje fan 59%, basearre op 229 ûnderskate resinsjes. De konsensuskrityk fan 'e webside, gearstald út al dy resinsjes, stelt: "[Dizze film] is in smout teltsje tanksij de beide haadrolspilers, dy't goed oaninoar weage binne, mar oer it algemien stroffelet [de film] as er besiket de glêd opboude spanning fan it orizjineel te duplisearjen." Op Metacritic, de wichtichste konkurrint fan Rotten Tomatoes, behellet Sherlock Holmes: A Game of Shadows in goedkarringspersintaazje fan 48%, basearre op 38 resinsjes.
Helbadastins
Al om 1500 sil Helbada in gewoane pleats west hawwe; ek yn 1511, 1540 en fan 1640 - 1987 wie dat it gefal. Op de lizzing fan Helbada net fier fan Hegebeintum doelde yn de 16e iuw it ferhaal oer de optochte fete fan de Helbada's yn 1297. It archeologysk beskerme terrein ûnderskiedt him noch troch de ferhege lizzing en de grêften.
Bier
Fryslân
Bier wie oant yn de 18e iuw noch folksdrank, al kamen kofje, tee, jenever en brandewyn al op. Fryslân hie in soad ferneamde brouwerijen en biersoarten, Dokkumer- of Maartebier, Knypster- en Biltbier. Fierders waard it swiere Grinzer bier en Dimter bier noch nei 1800 mei skipsladingen ynfierd. Nei it Grinzer Bier (of Klúnbier) hiet in frachtskip fan Grins nei Ljouwert noch lang Klúnkof. Jûns waard ek waarm bier mei sjerp (of huning dronken, letter mei sûker) en in snjit brandewyn.
48 Hrs.
Opnamen
De opnamen giene op harsels dat it slydjage. Nei't it skynt die Murphy iverich syn bêst, stied er iepen foar suggestjes en hold er him fierders oan it skript. Nettsjinsteande dat wiene de studiobazen by Paramount Pictures min te sprekken oer wat se fan 'e opnamen te sjen krigen. Algemien direkteur Michael Eisner siet yn noed dat de film net grappich genôch wêze soe, sadat Hill en Gross ûnder de opnamen nije dialooch foar de personaazjes fan Cates en Hammond skriuwe moasten. Neffens Hill gie dat troch oant de lêste filmdei. De studiobazen fûnen de bylden fan 'e sjitpartij yn it hotel te gewelddiedich en wiene min te sprekken oer it optreden fan Murphy. Hill krige te hearren dat it sa mei de film neat wurde soe en dat hy dêrom nea wer foar Paramount wurkje soe. Ek krongen de studiobazen der healwei de opnamen op oan om Murphy te ûntslaan, mar Hill en Nick Nolte fochten mei súkses om dat tsjin te kearen.
Sint-Martinustsjerke (Lahnstein)
De Sint-Martinustsjerke (Dútsk: St.-Martin-Kirche) is in roomske parochytsjerke yn Oberlahnstein, in Ortsteil fan Lahnstein, yn 'e Dútske dielsteat Rynlân-Palts.
Klokken
De Sint-Martinustsjerke hat fiif klokken mei in totaal gewicht fan 13,6 ton. De swierste klok is de Martinusklok mei in gewicht fan 5,7 ton. It is de grutste klokke oan de Middenryn.
Eton Fives
It spul wurdt fanâlds meast spile troch studinten. It grutste part fan de Eton Fives banen is dan ek te finen op de terreinen fan skoallen en universiteiten. Allinne yn Londen binne in tal publike banen.
Elektroanemikroskoop
Skiednis
Twa jier earder, yn 1937, hie de Dútser Manfred von Ardenne de roasterelektroanemikroskoop betocht.
Rekjar
Godstsjinst
Rekjar, dy't grutbrocht waard mei it heidenske leauwen, lit him noch foardat er ta kening kroane wurdt, bekeare ta it katolike leauwen. Dat wie in unikum omdat it grutste part fan de Germanen heidensk wiene of harren bekeare litte hiene ta it Ariaanske kristendom.
Tejo Moerings
Opdrachtjouwers wienen bygelyks de NCRV en de provinsje Súd-Hollân.
Nederlânsk
Offisjele status
It Nederlânsk is de offisjele taal fan 'e ûnôfhinklike lannen Nederlân, Belgje en Suriname en fan 'e autonome lannen Arûba, Kurasau en Sint-Marten. Yn Belgje dielt it de offisjele status mei it Frânsk en it Dútsk; op Arûba en Kurasau mei it Papiamintsk en op Sint-Marten mei it Ingelsk.
It Nederlânsk is fierders ek de of ien fan 'e offisjele ta(a)l(en) fan ferskate ynternasjonale organisaasjes. Dêrûnder binne de Benelúks en de Jeropeeske Uny, en fia Suriname ek de Uny fan Súdamerikaanske Naasjes (UNASUR), de Karibyske Mienskip (CARICOM) en de Ferdrachsorganisaasje foar Gearwurking yn it Amazônegebiet (ACTO). It Nederlânsk wurdt regulearre troch de Nederlânske Taaluny, dy't trije leden hat: Nederlân, Belgje en Suriname.
Twadde-taalsprekkers
Los fan 'e memmetaalsprekkers binne der ek noch twadde-taalsprekkers. Yn Nederlân komt harren oantal op sa'n 3,8 miljoen út, yn Belgje op likernôch 1,3 miljoen, yn Suriname om 'e 550.000 hinne en op 'e Nederlânske Antillen nochris 300.000.
Wurdskat
Nettsjinsteande dat binne der ek noch frij resint, en sawol yn Nederlân as Flaanderen, guon wurden út it Frânsk oernommen, mar dy wurde dan faak beheind ta in spesifyk mêd, wylst se oarspronklik yn it Frânsk in folle bredere betsjutting hiene. Foarbylden binne blesseren, fan it Frânske blesser ("ferwûnje"), dat yn it Nederlânsk inkeld op ferwûnings as gefolch fan dielname oan sport slacht, en contaminatie, fan it Frânske contamination ("fersmoarging"), wêrmei't yn it Nederlânsk allinne mar it (foutyf) trochinoar heljen fan ferskillende útdrukkings yn it spraakgebrûk oantsjut wurdt (lykas optelefoneren, fan telefoneren en opbellen). Sûnt de midden fan 'e tweintichste iuw komme de nije lienwurden fral út it Ingelsk, wêrby't benammen op it mêd fan nije technology, lykas kompjûterterminology en sosjale media, hast alle oantsjuttings streekrjocht út it Ingelsk oernommen wurde.
Wurdfoarming
Oars as yn it Ingelsk, mar krekt as yn it Frysk en hast alle oare Germaanske talen, brûkt it Nederlânsk by it foarmjen fan gearstallings de tichte foarm. Dus as men bgl. fan 'e wurden boom ("beam") en huis ("hûs") in gearstalling meitsje wol, dan wurdt dy skreaun as boomhuis ("beamhûs"), en net mei de iepene foarm, as boom huis, lykas yn it Ingelsk (tree house). Gauris kriget by it foarmjen fan sa'n gearstalling it earste diel fan it gearstalde wurd in ferbûging: hondenhok ("hûnehok"), ynstee fan hondhok. As it oaninoarskriuwen fan in gearstalling swierrichheden opsmyt of net goed eaget, dan wurdt der in keppelstreekje ynfoege: VVD-coryfee ("VVD-pommerant") en Zwarte-Zeekust ("Swarte-Seekust").
Stavering
It Nederlânsk wurdt skreaun mei it Latynske alfabet. Oars as dat by de measte oare Germaanske talen it gefal is, hat it Nederlânsk dêr frijwol gjin eigen letters of diakrityske tekens oan tafoege, úsein de digraaf ij, dy't stiet foar it twalûd [ɛ.i̭], dat ek wol skreaun wurdt as ei. De diakrityske tekens dy't it Nederlânsk brûkt, binne inkeld bedoeld as help by de útspraak, mar net as útspraakûnderskiedend diel fan 'e stavering (lykas yn 'e Fryske wurden "rot" en "rôt").
Dialekten
It Nederlânske taalgebiet falt útinoar yn seis of sân grutte dialektgroepen. Yn it noardwesten wurdt it Hollânsk sprutsen, dêr't it Standertnederlânsk grutdiels út fuortkomt. Sadwaande is it Nederlânsk poer taalkundich sjoen eins in dialekt fan it Hollânsk ynstee fan oarsom. It Hollânske dialektgebiet omfiemet de Nederlânske provinsjes Noard- en Súd-Hollân hast yn har gehiel, en dêropta noch dielen fan 'e provinsjes Fryslân, Noard-Brabân en Utert. Eastlik dêrfan wurdt yn it grutste part fan 'e provinsje Utert, en fierders yn it Goai, de Alblasserwaard, de noardlike Betuwe en de súdwestlike Feluwe it Utertsk-Alblasserwaardsk sprutsen. Dat liket tige op it Hollânsk, en wurdt soms ta de Hollânske dialektgroep rekkene.
Pittsburgh
Skiednis
Yn 1758, nei't de Frânsen har út 'e krite weromlutsen hiene, joech de Britske generaal John Forbes opdracht ta de bou fan Fort Pitt, dat er ferneamde nei de Britske steatsman William Pitt de Aldere. Fierdersoan joech er it doarp dat dêr fuortby lei de namme fan "Pittsborough". Dit wurdt beskôge as de stifting fan 'e stêd, hoewol't der dus foartiid al in delsetting op itselde plak bestie. Yn 1763, ûnder de Opstân fan Pontiac, waard Pittsburgh twa moanne lang belegere troch Yndianestammen út 'e Delling fan 'e Ohio en de regio fan 'e Grutte Marren. It belis waard beëinige doe't de Yndianen yn 'e Slach by Bushy Run, fuort beëasten de stêd, ferslein waarden, nei't men, sa giet it ferhaal, ûnder de belegerders by wize fan biologyske oarlochfiering tekkens ferspraat hie dy't mei opsetsin besmet wiene mei de pokken.
Doe't de Feriene Steaten ûnder de Oarloch fan 1812 ôfsnien waarden fan 'e ymport fan Britsk guod, en sadwaande ôfhinklik waarden fan produkten fan eigen makkelei, foarme dat foar de ekonomy fan Pittsburgh in grutte stimulâns. Der waarden izer- brûns- en tinjitterijen oprjochte, en tsjin 1816 wie de befolking sadanich oanwoeksen dat Pittsburgh offisjeel de status fan stêd krige. Yn 'e 1830-er jierren kamen der grutte oantallen ymmigranten oer út it Welske izerstedsje Merthyr wei, nei dêr in oproer mei hurde hân de kop yn drukt wie. Tsjin 'e 1840-er jierren wie Pittsburgh útwoeksen ta ien fan 'e grutste izeryndustrystêden fan 'e Feriene Steaten.
Koreaanske Oarloch
Gefolch
It lân wie troch de oarloch yngreven ferwoaste. Oan Súdkoreaanske side sneuvelen 450.000 soldaten en by de Noardkoreanen 1.3 miljoen. Neffens de wapenstilstânoerienkomst soe in politike konferinsje folgje, dêr't oer it byinoar bringen fan it lân yn beslist wurde moast. De konferinsje wie in jier letter, mar smiet gjin resultaten op.
Sûnt de oarloch steane de legers fan de twa lannen noch hieltyd each yn each foar elkoar oer by de demilitarisearre sône, in soart fan Izeren gerdyn dat de twa lannen fan elkoar skiedt. Oer en wer hawwe wol foarsichtige besikings west de beide steaten wat tichter byelkoar te krijen. Under mear is der in regeling foar familys om elkoar te besykjen. Troch politike friksjes hat dy regeling nochal ris bûten wurking steld west.
Bad Nijeskâns
thumb|250px|De Haadwacht yn de Voorstraat (2008) thumb|250px|Nieuwe-Schans op topografyske kaart fan 1933 thumb|250px|Garnizoenstsjerke fan Nijeskâns (2006)
Synagoge fan El Tránsito
Skiednis
thumb|left|250px|Artesonado-plafond Fan de tsien synagoges yn de eardere joadewyk (Judería) fan de stêd binne allinne de Santa María la Blanca en El Tránsito bewarre bleaun. Kening Peter I joech tastimming foar de bou fan de synagoge út tankberens oan de joaden fan Toledo foar harren trou en stipe yn de striid tsjin syn healbroer Hindrik II. Nei de ferdriuwing fan de joaden út Spanje yn 1492 waard de synagoge oerdroegen oan de Oarder fan Calatrava, dy't de synagoge ferbouden ta tsjerke en wijden oan de hillige Benediktus.
Utsjochtoer Fochtelerfean
thumb|500px|right|It Fochtelerfean yn op de grins mei Drinte (fan de útsjochtoer ôf) De útsjochtoer by it Fochtelerfean is in troch Natuermonuminten yn 2000 setten toer noardeast fan Ravenswâld. De konstruksje is 18 meter heech en bestiet út douglashout mei it FSC keurmerk en stiel. Hy is ûntwurpen troch arsjitekt Dick de Haan. De toer sjocht der út as in draaide sân.
ALMA Award
De ALMA Awards of American Latino Media Arts Awards binne in groep Amerikaanske prizen dy't ienris yn it jier by in seremoanje yn Los Angeles of in foarstêd dêrfan útrikt wurde ta erkenning fan 'e bêste bydragen troch of oer Latino's oan 'e Amerikaanske muzyk, tillefyzje en film. De bedoeling fan dizze prizen is om 'e earlike portrettearring fan Latino's yn 'e Amerikaanske kultuer te befoarderjen. De namme is in backronym (in akronym wêrby't men begûn is mei de letters en der doe in passende betsjutting foar betocht hat): alma is Spaansk foar "siel".
Geeske van de Molengraft
thumb|175px|Geeske van de Molengraft Geeske van de Molengraft (Eindhoven, 5 novimber 1977) is in byldzjend keunstner út Helmond.
Another 48 Hrs.
Plot
Neitiid sette Cates en Hammond nei it wenadres fan Angel ta, dêr't se Ganz en Hickok treffe. By in sjitpartij slagget it de beide motorriders om te ûntkommen, mar Hammond wit fan Angel de namme los te krijen fan 'e tuskenpersoan tusken Ganz en de Iceman, te witten Malcolm Price. Wannear't se arrivearje by dy syn appartemint, treffe se Price dêr deasketten oan. Hammond ornearret dat de Iceman in plysje wêze moat, want hoe koed er oars sa gau witte dat se op it spoar fan Price kommen wiene. Dat wol Cates earst net oan, mar dan betinkt er hoe't Wilson fan Ynterne Saken him fan it begjin ôf oan de foet dwers setten hat by syn ûndersyk nei de Iceman. Dat hy nimt Hammond mei nei Wilson, mar Hammond antwurdet dat er de Iceman goed sjoen hat, en dat it Wilson net is. Koarte tiid letter wurdt Burroughs ombrocht troch Ganz en Hickok, út wraak om't Burroughs dejinge is dy't yn opdracht fan 'e Iceman Price deasketten hat. Dan binne der foar Cates alhiel gjin oanknooppunten mear oer, dat him rest neat oars as it ûndersyk nei de Iceman oer te jaan. Hy jout Hammond de $500.000 werom, dy't er, sa docht bliken, jierrenlang yn syn locker op it plysjeburo bewarre hat.
Vermilion Energy
Skiednis
Yn 2004 wreide Vermilion syn aktiviteiten út yn Nederlân. Yn 2009 kocht it bedriuw in oandiel fan 18,5% yn it Corrib-fjild yn Ierlân fan Marathon Oil, en dat woeks ta 20% doe't Shell yn 2018 út it projekt stapte.
Oare operaasjes
Fierder is Vermilion warber yn Ierlân, Frankryk, Slowakije, Hongarije, Kroaasje, de Feriene Steaten en Austraalje warber.
Rottum (Fryslân)
Mienskip
Der is in feriening foar Doarpsbelang dy't gearkomt yn it doarpshûs. Yn it doarpshûs sit ek it pjutteboartersplak De Utfleanerkes. De Ynset is de basisskoalle fan Rottum. Rottum hat as sportakkomodaasjes in follybalfjild, in tennisbanen en in Jeu de boulefjild
Teatergroep SULT
SULT besocht en organisaarje alle jierren in stik op lokaasje, wêrby't tige bysûndere plakken brûkt waarden. Der waard wurke mei amateurtoanielspilers, wêrby't SULT dan profesjonele help levere. By it meitsjen fan de foarstellings wie it útgongspunt om safolle mooglik minsken út de omkriten fan it plak dêr't spile waard by de produksje te belûken.
Aart van der Leeuw
thumb|Aart van der Leeuw (1899) Aart van der Leeuw (Delft, 23 juny 1876 – Foarburch, 17 april 1931) wie in Nederlânsk proazaskriuwer en dichter.
Libben
Hy wie in soan fan Adriaan van der Leeuw, gruthanneler yn bûter, en Johanna Sophia Cornelia de Fremerij. Van der Leeuw folge it gymnasium yn Delft, dat er mei lijen en wereksamens yn 1898 wist te heljen. Doe gie er foar stúdzje Rjocht nei de Universiteit fan Amsterdam. De kar foar dy stúdzje hat er foaral makke fanwegen it maatskiplik foarútsjoch en om't it in betreklik koarte stúdzje wie. Nei in promoasje wurke er in skoftsje op it gemeente-argyf fan Delft, en doe as chef de bureau by de 'Libbensfersekeringsmaatskippij Dordrecht' (1903). Yn datselde jier boaske er op 1 oktober mei syn eardere skoalfreondinne Antonia Johanna Kipp. Sy krigen gjin bern.
Opstân fan Tambov
It begjin fan de opstân
Nei harren earste súkses besochten de boeren de haadstêd Tambov te oermasterjen. Dêr slaggen hja net yn en nei dat mislearjen naam Aleksander Antonov, in eardere sosjaal-revolúsjonêr, de lieding fan de beweging. Hy siet al foar de opstân mei in pear kammeraden yn it ûndergrûnske ferset en wie fanwegen syn striid tsjin de bolsjewiken earder al by ferstek ta de dea feroardiele. Troch't er jimmeroan oan de bolsjewiken wist te ûnkommen, waard Antonov yntusken as in folksheld fereare.
Gefolgen
De bolsjewiken makken fan de opstân gebrûk om ek ôf te weven mei de Sosjaal-Revolúsjonêre Partij. Healwei 1921 sieten tûzenen leden yn de finzenissen en kampen fan de Tsjeka, ynklúsyf alle leden fan it Sintraal Komitee fan de partij dat de opstân feroardiele hie. De opstân en de moardoanslach fan Fanny Kaplan op Lenin waarden troch de autoriteiten brûkt as oanklachten yn it sjoproses tsjin de sosjaal-revolúsjonêre lieders yn juny 1922, dat de ûndergong fan de partij bestjutte.
Jouswier
Jouswier is in doarp dat yn de gemeente Noardeast-Fryslân leit. Jouswier leit noardlik fan Eastrum, noardeastlik fan Dokkum, noardwestlik fan Ie en besuden Mitselwier. De doarpskearn leit oan de Bergsmawei op de terp fan Jouswier.
De Jouswierster polder
thumb|260px|Jouswier en Marlannen, 1718 Iuwenlang leinen súdeastlik fan it doarp twa lytse markes. It "Jouswierster Mar" en it "Mellema Marke", ferneamd nei Mellemastate. Dy leine oan in natuerlik wetter, de Mûzerid, dat fan súdwest nei noardeast troch de Marlannen rint en op 'e Suderie útkomt. It part fan dy ryd, noard fan de wei Mitselwier-Ie, is in soarte fan opfeart. It Jouswierster Mar is yn 1855 drûchmealle. Sûnt wettere in mûne it wetter troch in tochtsleat út op 'e Suderie. De mûne waaide by in stoarm op 4 maart 1926 om en waard dêrnei ferfongen troch in elektrysk gemaal.
Pervasive ûntwikkelingssteuring
Pervasive ûntwikkelingssteurings (Pervasive Developmental Disorders, PDD) is in term yn de psychiatry dêr't fjouwer ûntwikkelingssteurings plus in restkloft mei oantsjutte wurdt. Pervasyf hâldt 'djip trochkringend' yn.
Soarten
Der wurde yn it DSM-IV ûnderskied makke tusken fjouwer pervasive ûntwikkelingssteurrnissen en de restkloft NAO:
Anke de Jong
Anke de Jong (It Hearrenfean, 15 septimber 1987) is in Frysk sjoernaliste. Hja groeide op op De Gordyk, ferfear yn 2004 mei sechstjin jier nei Amsterdam, en waard yn 2016 op har njoggenentweintichste haadredaktrise fan it moadeblêd Glamour.
Frâns II fan Bretanje
Jonkheid en komôf
Frâns II waard yn 1433 berne as de soan fan Richard fan Bretanje, greve fan Étampes (1395-1438) en dy syn frou Margareta fan Orléans, grevinne fan Vertus (1406-1466). Syn heit Richard wie de jongste soan fan hartoch Jan IV fan Bretanje, dy't sadwaande de pake fan Frâns II wie. Syn heit hie twa âldere bruorren, Jan V en Arthur III, dy't allebeide op har beurt hartoch fan Bretanje waarden, mar doe't Arthur III yn 1458 kaam te ferstjerren, wie Frâns II syn iennichste legitime manlike erfgenamt.
Oansluting by de Liga foar it Miene Goed
Yn 1467 urf Karel de Stoute by de dea fan syn heit it Hartochdom Boergonje, dat lienen hie yn sawol yn Frankryk (lykas it Greefskip Arteezje en it Greefskip Flaanderen) as yn it Hillige Roomske Ryk (lykas it Greefskip Hollân, it Greefskip Seelân, it Greefskip Henegouwen, it Hartochdom Brabân en it Hartochdom Lúksemboarch). Karel hie de ambysje om in eigen keninkryk te foarmjen dat fan 'e Noardsee nei de Alpen rûn yn 'e grinskrite fan Frankryk en it Hillige Roomske Ryk. Yn 1477 sneuvele er lykwols yn 'e Slach by Nancy tsjin hartoch René II fan Loataringen en in Switsersk hierleger. Loadewyk XI waard dêrtroch rêden fan syn grutste fijân. Neitiid wist er yn 'e Boergondyske Súksesjeoarloch it eigentlike Hartochdom Boergonje by Frankryk te skuorren. De Liga foar it Miene Goed wie dêrtroch de facto ferslein en foel útinoar. It wie dy ferskowing yn it machtslykwicht yn Noardwest-Jeropa, dy't de doem foarsei fan it ûnôfhinklike Bretanje.